VYSVETLENIA Č. 1

Zadávanie nadlimitnej zákazky s elektronickou aukciou

postupom jednoobálkovej reverznej verejnej súťaže podľa § 66 ods. 7 a § 49 ods. 1 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Servisná podpora a prispôsobenie softvérovej aplikácie subsystému Ekonomický informačný systém Komplexného informačného systému VšZP na báze SAP ERP**

V zmysle § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov poskytujeme nasledujúce vysvetlenia:

1. **Otázka:**

Vzhľadom na skutočnosť, že v bodoch 6.12 a 12.7 Rámcovej dohody verejný obstarávateľ zaväzuje poskytovateľa v prípade preukázania nižšej ceny na relevantnom trhu o viac ako 5 % v porovnaní so zmluvnou cenou, ak poskytovateľ za takú nižšiu cenu plnenie v minulosti už poskytol, k dodatočnej zľave, žiadame verejného obstarávateľa o vysvetlenie, resp. o doplnenie informácie k predmetným bodom zmluvy o spôsobe, akým bude verejný obstarávateľ zisťovať ceny na relevantnom trhu na účely porovnania cien a o období, za ktoré bude tieto ceny porovnávať.

**ODPOVEĎ:**

Verejný obstarávateľ uvedené bude zisťovať na základe verejne prístupných dát predovšetkým najmä, nie však výlučne so zverejnených zmlúv úspešného uchádzača v Centrálnom registri zmlúv. Relevantné obdobie je vymedzené platnosťou zmluvy. Pristúpime k porovnaniu cien, ktoré sú v čase ich porovnania aktuálne platné.

1. **Otázka:**

V Rámcovej dohode chýbajú tiež osobitné dojednania o právnych následkoch neposkytnutia dodatočnej zľavy v zmysle bodov 6.12 a 12.7 Rámcovej dohody, preto žiadame verejného obstarávateľa o vysvetlenie, resp. doplnenie informácie o právnych následkoch situácie, kedy poskytovateľ nebude schopný dodať, resp. nedodá plnenie za cenu s dodatočnou zľavou (napr. možnosť výpovede, pôjde o podstatné porušenie zmluvy?, možnosť revízie parametrov poskytovaných služieb/zmena podmienok poskytovania služieb v prípade poskytnutia dodatočnej zľavy atď.).

**ODPOVEĎ:**

Verejný obstarávateľ môže sa domáhať svojho nároku zákonným spôsobom, resp. pristúpiť aj k ukončeniu zmluvy niektorým so spôsobov uvedených v čl. 15, bode 15.2 Zmluvy. Uvedené porušenie nie je taxatívne uvedené medzi podstatným porušením zmluvy (bod 15.2.5 Zmluvy).

1. **Otázka:**

V rámci požadovaných referencií podľa časti 3.1 je možné naplniť požadované oblasti (moduly) viacerými zákazkami/referenciami?

**ODPOVEĎ:**

Nie. Požadujeme min. tri referencie uvedené pod písm. a) až c). Pokiaľ však disponujete referenciou, ktorá spĺňa minimálnu požadovanú úroveň štandardov uvedenú pod písm. a), b) a/alebo c), tak je možné jednou referenciou preukázať aj viac požadovaných plnení uvedených pod písm. a) až c). Napr. môžete mať jednu referenciu, ktorou preukážete podmienku podľa písm. a) a c) a druhú referenciu na preukázanie podmienky podľa písm. b) a pod. Možností kombinácii je viac. V tejto súvislosti pozri aj odpoveď na otázku č. 8 a č. 10, kde pripúšťame ďalšie možnosti kombinácii.

1. **Otázka:**

Môžete prosím poskytnúť bližšie informácie ohľadom systémovej a aplikačnej architektúry, bližší popis funkcionality modulov Ekonomického informačného systému (EIS) SAP ERP, zoznam 3-stranových aplikácii so stručným popisom a spôsobom napojenia na EIS SAP ERP?

**ODPOVEĎ:**

Ekonomický informačný systém Komplexného informačného systému objednávateľa je realizovaný na báze SAP ERP v rozsahu modulov: Fl, HR, FI-AA, MM, SD, PSM, CO, CO-PA, BW, BC.

Je integrovaný na nasledovné 3-stranové aplikácie a systémy:

VUK (Vedľajšia Účtovná Kniha) – Z-vývoj + komunikačný user

MIS – RFC, i-doc

i-card – export/import dát + Z-vývoj

GTF (Facility management) – export dát + Z-vývoj

CSU (Centrálna Správa Užívateľov)– SAP CUA + Z-vývoj v Solution Managerovi

1. **Otázka:**

Môžete prosím uviesť zoznam Z funkcionalít, počet modifikácii štandardov?

**ODPOVEĎ:**

Z-funkcionality udávame na základe dát v tabuľke PROGDIR a TADIR.

V tabuľke PROGDIR je 959 Z-kových programov.

V tabuľke TADIR je 2806 Z-kových  objektov (Sú tu programy, domény, include, transakcie, tabuľky, ... a pod.)

Modifikácií SAP  štandardov registrovaných na SAP OSS máme 143.

1. **Otázka:**

Môžete prosím uviesť početnosť incidentov v členení podľa modulov EIS SAP ERP za posledné 4 roky?

**ODPOVEĎ:**

|  |  |
| --- | --- |
| Vieme poskytnúť údaje za posledných 20 mesiacov:BC | 2 |
| BW | 7 |
| CO | 11 |
| CO-PA | 21 |
| FI | 59 |
| FI-AA | 7 |
| GDPR | 2 |
| HR | 185 |
| MM | 7 |
| PM | 2 |
| PSM | 6 |
| SD | 7 |

1. **Otázka:**

PODMIENKY ÚČASTI UCHÁDZAČOV sú definované v obsahu súťažných podkladov nasledovne. :

1. Podmienky účasti vo verejnom obstarávaní týkajúce sa osobného postavenia

2. Podmienky účasti vo verejnom obstarávaní týkajúce sa finančného a ekonomického postavenia

3. Podmienky účasti vo verejnom obstarávaní týkajúce sa technickej a odbornej spôsobilosti

Na zdokladovanie podmienok týkajúcich sa technickej a odbornej spôsobilosti je možné využiť technické a odborné kapacity inej osoby, čo sa dokladuje písomnou zmluvou.

Avšak v časti 5 Ďalšie podmienky verejného obstarávania je bod 5.1

„predloženie potvrdenia výrobcu (spoločnosti SAP) vo forme aktuálneho a platného certifikátu alebo

prehlásenia o partnerstve „SAP Partner Center of Expertise (PCOE)“

Otázka :

Môže uchádzač splniť túto podmienku predložením potvrdenia o partnerstve PCOE, ktorým disponuje alebo znie na osobu jeho subdodávateľa, ktorý takisto bude dodávať časť kapacít a bude

s ním mať uzavretú písomnú zmluvu?

**ODPOVEĎ:**

Požiadavku na úspešného uchádzača: *„Overenie partnerstva v spoločnosti SAP si verejný obstarávateľ overí na webovej stránke spoločnosti SAP.V prípade, že úspešný uchádzač nebude zverejnený na oficiálnej webovej stránke spoločnosti SAP, úspešný uchádzač predloží potvrdenie výrobcu (spoločnosti SAP) vo forme aktuálneho a platného certifikátu alebo prehlásenia o partnerstve „SAP Partner Center of Expertise (PCOE)“* nie je možné preukázať cez tretiu osobu nakoľko toto nie je podmienka účasti technickej alebo odbornej spôsobilosti, pri ktorej to zákon o verejnom obstarávaní umožňuje.

1. **Otázka:**

V oznámení o vyhlásení verejného obstarávania bod III.1.3) Technická a odborná spôsobilosť verejný obstarávateľ v rámci podmienok účasti podľa § 34 ods. 1 písm. a) zákona o verejnom obstarávaní požaduje okrem iného, cit.:

Minimálna požadovaná úroveň štandardov: Minimálne požiadavky podľa § 34 ods. 1 písm. a): Uchádzač predloží vo svojej ponuke zoznam poskytnutých služieb za predchádzajúce tri roky od vyhlásenia verejného obstarávania v Úradnom vestníku EÚ, ktorých predmetom plnenia bolo:

a)poskytnutie služieb servisnej podpory systému SAP v minimálnej hodnote 100 000 € bez DPH (1 referencia) a minimálne v nasledovných oblastiach:

-...,

-...,

-...

b)poskytnutie služieb prispôsobenia (customizácia) a zmeny systému SAP v min. hodnote 300 000 € bez DPH (1 referencia) a minimálne v nasledovných oblastiach:

-...,

-...,

-...

V nadväznosti na vyššie citované požiadavky žiadame verejného obstarávateľa o vysvetlenie, či je možné splniť uvedené požiadavky viacerými referenciami?

Napríklad:

- písm. a) predložením jednej referencie v minimálnej hodnote 100 000 Eur bez DPH pokrývajúcej časť vymenovaných oblastí a predložením ďalšej referencie v minimálnej hodnote 100 000 Eur bez DPH pokrývajúcej zostávajúcu časť vymenovaných oblastí?

- písm. b) predložením jednej referencie v minimálnej hodnote 300 000 Eur bez DPH pokrývajúcej časť vymenovaných oblastí a predložením ďalšej referencie v minimálnej hodnote 300 000 Eur bez DPH pokrývajúcej zostávajúcu časť vymenovaných oblastí?

**ODPOVEĎ:**

Áno, takáto kombinácia možná je a pripúšťame ju. V tejto súvislosti pozri aj odpoveď na otázku č. 3 a č. 10.

1. **Otázka:**

V oznámení o vyhlásení verejného obstarávania bod III.1.3) Technická a odborná spôsobilosť verejný obstarávateľ v rámci podmienok účasti podľa § 34 ods. 1 písm. g) zákona o verejnom obstarávaní požaduje okrem iného, cit.:

Minimálna požadovaná úroveň podľa § 34 ods.1 písm. g):

...

Expert č. 2: Konzultant pre oblasť finančného účtovníctva - modul FI (min. počet expertov 1)

...

...

Bližšie špecifikovaná expertov je uvedená v súťažných podkladoch.

Súťažné podklady, časť A.2 PODMIENKY ÚČASTI UCHÁDZAČOV, bod 3 PODMIENKY ÚČASTI VO VEREJNOM OBSTARÁVANÍ, TÝKAJÚCE SA TECHNICKEJ A ODBORNEJ SPÔSOBILOSTI, 3.2 V zmysle § 34 ods.1 písm. g) zákona č. 343/2015 Z.z. uchádzač preukáže odbornú alebo technickú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov;

...

Expert č. 2: Konzultant pre oblasť finančného účtovníctva - modul FI (min. počet expertov 1):

• minimálne päť rokov odbornej praxe v oblasti implementácie alebo podpory aplikácie SAP Finančné účtovníctvo (SAP FI); túto podmienku účasti uchádzač u experta preukáže životopisom;

• minimálne 2 (dve) praktické skúsenosti s implementáciou alebo údržbou modulu SAP FI (Financial Accounting) v projektoch, z toho 1 (jedna) praktická skúsenosť na pozícii Experta pre modul SAP FI Financial Accounting) finančné účtovníctvo v systéme SAP; túto podmienku účasti uchádzač u experta preukáže životopisom;

• minimálne jeden expert je držiteľom platného certifikátu z oblasti SAP FI pre systémy SAP ERP a SAP S/4HANA; túto podmienku účasti uchádzač preukáže platným certifikátom.

V nadväznosti na vyššie citované požiadavky žiadame verejného obstarávateľa o vysvetlenie, či je možné splniť uvedené požiadavky na pozíciu experta č. 2 dvoma osobami expertov?

Napríklad jeden expert spĺňajúci požiadavky na odbornú prax, praktické skúsenosti a certifikáciu SAP ERP a druhý expert spĺňajúci požiadavky na odbornú prax, praktické skúsenosti a certifikáciu SAP S/4HANA?

**ODPOVEĎ:**

Áno, takáto kombinácia možná je a pripúšťame ju za podmienky, že obaja experti budú k dispozícii na plnenie zmluvy, nakoľko počas plnenia zmluvy predpokladáme, že sa budú realizovať prípravné práce pre migráciu aktuálne používanej verzie (SAP ERP) na novú verziu (SAP S/4HANA).

1. **Otázka:**

V súťažných podkladoch v časti A2. Podmienky účasti uchádzačov, bod 3.1. písm. a) sú definované požiadavky na zoznam poskytnutých služieb a to finančným objemom a zoznamom oblastí (FI,...BC).

Uzná obstarávateľ za splnenie tejto podmienky účasti kombináciu zákaziek (1x referenčná zákazka vo finančom objeme nad požadavanú hranicu s pokrytím niektorých z požadovaných oblastí + 1x referenčná zákazka pokrývajúca zbytok požadovaných oblastí) ?

Analogický platí aj pre bod 3.1. písm b)

**ODPOVEĎ:**

Áno, ze predpokladu, že obe referencie spĺňajú požadovaný finančný objem. V tejto súvislosti pozri aj odpoveď na otázku č. 3 a č. 8.